paragraph_text: Filipinsko gospodarstvo je 43. na svijetu po veličini po podacima Svjetske banke iz 2011. te predstavlja rastuće gospodarstvo.<ref>http://www.imf.org/external/pubs/ft/weo/2012/update/02/index.htm Preuzeto 5. veljače 2013. Jedna od glavnih gospodarskih aktivnosti je prehrambena industrija, također su važne automobilska industrija, proizvodnja električnih uređaja i tekstilna industrija. Poljoprivredna proizvodnja sastoji se uglavnom od proizvodnje kopre (osušeni plod kokosove palme), kukuruza, konoplje, riže, šećerne trske i duhana. Također postoje određene količine ruda, kao što su: krom, bakar, zlato, željezo, olovo, mangan i srebro. Ukupno je primarni sektor sudjelovao 2010. god. u nacionalnom proizvodu s 13,9%.